ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
உடல்தகுதி மிக்க இந்தியா சுதந்திர ஓட்டம் என்ற ஆன்லைன் நிகழ்வை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு. கிரண் ரிஜிஜூ இன்று மெய்நிகர் நிகழ்ச்சி மூலம் தொடங்கி வைத்தார்
உடல்தகுதி மிக்க இந்தியா சுதந்திர ஓட்டம் என்ற ஆன்லைன் நிகழ்வை மத்திய இளைஞர் விவகாரங்கள் மற்றும் விளையாட்டுத் துறை அமைச்சர் திரு. கிரண் ரிஜிஜூ வெள்ளிக்கிழமை மெய்நிகர் நிகழ்ச்சி மூலம் தொடங்கி வைத்தார். நாடு முழுக்க அரசு மற்றும் தனியார் நிறுவனங்கள் பங்கேற்கும், உடல் தகுதியை வலியுறுத்தும் நிகழ்ச்சியாக இது உள்ளது. கொரோனா நோய்த் தொற்றுப் பரவல் காரணமாக, உடல்தகுதி மிக்க இந்தியா சுதந்திர ஓட்டம் நிகழ்வுக்கு தனித்துவமான முறையில் ஏற்பாடு செய்யப்பட்டது. தாங்கள் உள்ள இடத்தில் இருந்தே, தங்களுடைய வேகத்துக்கு ஏற்ப, தங்களுக்கு சௌகரியமான நேரத்தில் இதில் பங்கேற்கலாம். நாட்டின் 73வது சுதந்திர தினமான ஆகஸ்ட் 15 முதல், மகாத்மா காந்தியின் 151வது பிறந்த ஆண்டு வரும் அக்டோபர் 2 ஆம் தேதி வரையில் இதில் பங்கேற்க முடியும்.
எல்லைப் பாதுகாப்புப் படை , இந்திய - திபெத் எல்லை காவல் படை  மற்றும் மத்திய ரிசர்வ் காவல் படை ஆகியவை உள்ளிட்ட ஒய்.ஏ.எஸ். ஆயுதப் படையினர் நாடு முழுக்க மிகப் பெரிய அளவில் இதில் பங்கேற்பார்கள். இந்திய ரயில்வே, சி.பி.எஸ்.இ. மற்றும் ஐ.சி.எஸ்.இ. பள்ளிகளும் இதில் இணைந்து கொள்ளும். உடல் தகுதி கார்ப்பரேட்களான Procam மற்றும் Goqii ஆகியவையும் இதில் பங்கேற்கும். இளைஞர் விவகாரங்கள் துறையின் கீழ் 75 லட்சம் தொண்டர்களைக் கொண்ட நேரு யுவ கேந்திரா சங்கத்தன்  மற்றும் என்.எஸ்.எஸ். அமைப்பினரும், நாடு முழுக்க உள்ள இந்திய விளையாட்டு ஆணையங்களில் பயிற்சி பெறுபவர்களும் இதில் பங்கேற்பார்கள்.
நாடு முழுவதிலும் இருந்து இதில் பங்கேற்பவர்களுக்குப் பாராட்டுகளைத் தெரிவித்துக் கொண்ட திரு. கிரண் ரிஜிஜூ, ``உடல் தகுதி மிக்க இந்தியா சுதந்திர ஓட்டத்தில் பங்கேற்க இதுபோன்ற உத்வேகம் காட்டுவதைக் கண்டு பெருமகிழ்ச்சி அடைந்திருக்கிறேன். அனைத்து அலுவலர்கள், அவர்களுடைய குடும்பத்தினர் மற்றும் பெருமளவு மக்களை இதில் நாம் பங்கேற்கச் செய்தால், நமது சுதந்திரத்தின் உணர்வுக்கு மரியாதை செலுத்தும் செயலாக இருக்கும். உடல் தகுதிமிக்க இந்தியா இயக்கம் மக்களின் இயக்கமாக மாற வேண்டும் என்பது பிரதமரின் லட்சிய நோக்குத் திட்டமாக உள்ளது. அவருடைய லட்சிய நோக்கு நனவாகிவிட்டதாக தெளிவாகத் தெரிகிறது'' என்று கூறினார்.
சி.பி.எஸ்.இ. மற்றும் சி.ஐ.எஸ்.சி.இ. பள்ளிகளின் மாணவர்கள், பெற்றோர்கள், ஆசிரியர்களும் இதில் பங்கேற்பார்கள். நாட்டில் சிபிஎஸ்இ மற்றும் சிஐஎஸ்சிஇ கல்வி வாரியங்களின் கீழ் செயல்படும் அனைத்துப் பள்ளிக்கூடங்களும் இதில் பங்கேற்கும் என்று சிபிஎஸ்இ தலைவர் மனோஜ் அகுஜா, ஐ.சி.எஸ்.இ. தலைவர் டாக்டர் ஜி. இம்மானுவேல் ஆகியோர் தெரிவித்துள்ளனர்.
(Visitor Counter : 128
உணவுப் பதப்படுத்துதல் தொழிற்சாலைகள் அமைச்சகம்
புதிய உணவுப் பதப்படுத்துதல் கொள்கை
உணவுப் பதப்படுத்துதல் துறை இந்திய பொருளாதாரத்தில் முக்கிய பங்கு வகிக்கிறது. இருப்பினும், சில முக்கிய சவால்களை அத்துறை எதிர்கொண்டு வருகிறது. விநியோகச் சங்கிலி, உள்கட்டமைப்பு, குறைந்த அளவு பதப்படுத்துதல் தொழில்நுட்ப இடைவெளி, உள்ளிட்ட இந்த சவால்களை சமாளிக்கும் வகையில், வரைவு தேசிய உணவுப் பதப்படுத்துதல் கொள்கை உத்திகளை வகுத்துள்ளது. பல்வேறு அமைச்சகங்கள், துறைகள் வழங்கும் சேவைகளை ஒருங்கிணைக்க இந்தக் கொள்கை வழிவகுக்கிறது.
விநியோகச் சங்கிலி உள்கட்டமைப்பை வலுப்படுத்த கணிசமான அளவுக்கு முதலீட்டை அதிகரித்தல், அழுகும் பொருட்களை பதப்படுத்தல் திறனை விரிவாக்குதல் போன்றவை இந்தக் கொள்கையின் முக்கிய அம்சங்களாகும்.
இந்த வரைவுக் கொள்கை 2019ஆம் ஆண்டு நவம்பர் மாதம், சம்பந்தப்பட்ட அமைச்சகங்கள், துறைகள், மாநில அரசுகள் மற்றும் சம்பந்தப்பட்டோருக்கு அனுப்பப்பட்டுள்ளன. எனினும், கொரோனா பெருந்தொற்றுக் காரணமாக ஏற்பட்டள்ள சவால்களால் அதில் தேவையான மாற்றங்களை செய்ய வேண்டியுள்ளது.
மாநிலங்களவையில் இன்று மத்திய உணவுப்பதப்படுத்துதல் துறை இணை அமைச்சர் திரு பிரகலாத் சிங் படேல் எழுத்து மூலம் அளித்த பதிலில் இதனைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780034
-----
(Visitor Counter : 123
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கான மத்திய அரசின் திட்டங்களை எடுத்துரைக்கும் 2 நாள் பயிலரங்கு : மத்திய அமைச்சர் டாக்டர் வீரேந்திர குமார் தொடங்கி வைத்தார்
மாற்றுத்திறனாளிகளுக்கான மத்திய அரசின் திட்டங்களை எடுத்துரைக்கும் 2 நாள் பயிலரங்கை, குஜராத் மாநிலம் கெவாடியாவின் ஏக்தா நகரில் உள்ள டென்ட் நகரில் மாற்றுத்திறனாளிகளுக்கான அதிகாரம் அளித்தல் துறை, மாற்றுத்திறனாளிகளுக்கான தலைமை ஆணையர் அலுவலகம் ஆகியவை இணைந்து இன்று தொடங்கியது. இதை சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார் தொடங்கி வைத்தார்.
மாற்றுத்திறனாளிகளுக்கு மத்திய அரசு மேற்கொள்ளும் பல்வேறு திட்டங்கள் பற்றிய மக்களிடையே விழிப்புணர்வை ஏற்படுத்துவதுதான இந்த பயிலரங்கின் நோக்கம். இங்கு நடைபெற்ற கண்காட்சியில் தேசிய அறக்கட்டளை சுய உதவிக் குழுக்களின் தயாரிப்புகள், அலிம்கோ நிறுவனம் வழங்கும் மாற்றுத்திறனாளிகளுக்கான உதவி பொருட்கள் காட்சிக்கு வைக்கப்பட்டிருந்தன. அணுகல் மற்றும் உள்கட்டமைப்பு பற்றி, மாற்றுத்திறனாளிகளுக்கான அதிகாரம் அளித்தல் துறையின் கீழ் உள்ள தேசிய மையம் தயாரித்த திரைப்படமும் இந்நிகழ்ச்சியில் காட்டப்பட்டது.
இந்நிகழ்ச்சியில் பேசிய மத்திய சமூக நீதி மற்றும் அதிகாரம் அளித்தல் துறை அமைச்சர் டாக்டர் வீரேந்திர குமார், ‘‘ மாற்றுத்திறனாளிகளுக்கு சாதகமான அணுகுமுறை, அரசு அமைப்புகள் மற்றும் பொதுமக்கள் இடையே உருவாக்க வேண்டும்’’ என்றார்.
மாற்றுத்திறனாளிகள் தங்களது முழு திறனை உணரவும், அவர்கள் கவுரமான, சுதந்திரமான, திருப்தியான வாழ்க்கை வாழவும் உதவும் வகையில் நமது யுக்தி இருக்க வேண்டும் எனவும் மத்திய அமைச்சர் கூறினார்.
ஆஸ்திரேலியாவின் மெல்பர்ன் பல்கலைக்கழகத்துடன் இணைந்து, சமூக அடிப்படையிலான முழுமையான வளர்ச்சி திட்டத்தை மத்திய அரசு ஏற்படுத்தியுள்ளதாகவும், இது அடிமட்ட அளவில் மறுவாழ்வு முன்கள பணியாளர்களை உருவாக்கும் என்றும் அவர் கூறினார்.
இந்த பயிலரங்கில் 25 மாநிலங்கள், யூனியன் பிரதேசங்களைச் சேர்ந்த பிரதிநிதிகள் கலந்து கொண்டனர். இந்த பயிலரங்கில் மாற்றுத்திறனாளிகளுக்கான திட்டங்களை அமல்படுத்துவதில் உள்ள பல்வேறு பிரச்னைகள் குறித்து விரிவாக ஆலோசிக்கப்பட்டது. மாற்றுத்திறனாளிகளுக்கான தலைமை ஆணையர், மாநில ஆணையர்களின் பங்கு மற்றும் பொறுப்புகள் குறித்தும் இதில் ஆலோசிக்கப்பட்டது. மாநிலங்களில் பின்பற்றப்படும் சிறப்பான நடைமுறைகளும் இதில் எடுத்து கூறப்பட்டன.
அனைவரும் உள்ளடங்கிய சமூகத்தை உருவாக்கவும், மாற்றுத்திறனாளிகளை, வாழ்க்கையின் முக்கிய நீரோட்டத்துக்கு அழைத்து வரவும், மாற்றுத்திறனாளிகள் மேம்பாட்டுத்துறையின் திட்டங்கள் பற்றி விழிப்புணர்வு ஏற்படுத்துவதன் அவசியத்தை செயலாளர் திருமதி அஞ்சலி பாவ்ரா வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 178.90 கோடியைக் கடந்தது
நாட்டில் கடந்த 24 மணி நேரத்தில் 4.80 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 178.90 கோடியைக்  கடந்தது. 2,07,51,079 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 9,620 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,23,98,095 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.68 சதவீதமாக உள்ளது. கடந்த 24 மணி நேரத்தில் 4,362 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 54,118 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.13 சதவீதமாக உள்ளது.
கடந்த 24 மணி நேரத்தில் 6,12,926 கொவிட் பரிசோதனைகள் செய்யப்பட்டன. இதுவரை சுமார் 77.34 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.73 சதவீதமாக உள்ளது. தினசரித் தொற்று விகிதம் 0.71 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803461
உள்நாட்டு விமானப் போக்குவரத்து அமைச்சகம்
தர்பங்காவில் இருந்து கிளம்பும் விமானங்களுக்கான முன்பதிவு இந்த மாத இறுதியில் தொடங்கும்: ஹர்தீப் சிங் புரி
பீகாரில் உள்ள தர்பங்கா விமான நிலையத்தின் பணிகளை ஆய்வு செய்த மத்திய விமானப் போக்குவரத்து துறை இணை அமைச்சர்  திரு ஹர்தீப் சிங் புரி, தர்பங்காவில் இருந்து கிளம்பும் விமானங்களுக்கான முன்பதிவு இந்த மாத இறுதியில் தொடங்கும் என்று கூறினார்.
சத் பூஜா புனித பண்டிகைக்கு முன் நவம்பர் மாதத்தின் முதல் வாரத்தில் இருந்து விமானப் போக்குவரத்து இங்கு தொடங்கும் என்று மேலும் அவர் கூறினார். வடக்கு பீகாரின் 22 மாவட்டங்களுக்கு இது ஒரு வரப்பிரசாதமாக அமையும் என்றும் அமைச்சர் தெரிவித்தார்.
தர்பங்கா விமான நிலையப் பணிகள் குறித்து திருப்தி தெரிவித்த அவர், கிட்டத்தட்ட அனைத்து வேலைகளும் முடிந்து விட்டன என்றார். உடான் திட்டத்தின் கீழ் ஸ்பைஸ்ஜெட் நிறுவனத்துக்கு இந்த வழித்தடம் ஏற்கனவே வழங்கப்பட்டுள்ளது.
ஜார்க்கண்டில் உள்ள தியோகர் விமான நிலையப் பணிகளையும் ஆய்வு செய்த திரு ஹர்தீப் சிங் புரி, பணிகள் முடிவடையும் நிலையில் உள்ளதாகவும் குறித்த காலத்துக்குள் நிறைவடையும் என்றும் தெரிவித்தார்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
(https://pib.gov.in/PressReleseDetailm.aspx?PRID=1653602
பாதுகாப்பு அமைச்சகம்
‘மேக் இன் இந்தியா’ திட்டத்தை ஊக்குவிக்க 26 தளவாடப் பொருட்களை உள்நாட்டு நிறுவனங்களிடம் கொள்முதல் செய்ய பாதுகாப்பு அமைச்சகம் ஒப்புதல்
‘மேக் இன் இந்தியா’ திட்டத்தை ஊக்குவிக்கவும், இந்தியாவில் பொருட்கள் மற்றும் சேவை உற்பத்தியை மேம்படுத்தவும் பொது கொள்முதல்  உத்தரவு 2017ஐ  அறிவிப்பு எண்.P-45021/2/2017-B.E.-II, 29/05/2019ம் தேதிப்படி திருத்தப்பட்டது) மத்திய அரசு பிறப்பித்துள்ளது.
இந்த உத்தரவின் கீழ், பாதுகாப்பு அமைச்சகத்தின் ராணுவத் தளவாட தயாரிப்பு துறை , PPP-MII 2017 அறிவிப்பின் படி உள்நாட்டு நிறுவனங்களுக்கு முன்னுரிமை அளிக்கும் வகையில் 127 தளவாடப் பொருட்களை வாங்குவதற்கான அறிவிப்பை வெளியிட்டுள்ளது. இந்த 127 தளவாடப் பொருட்களில் 26 பொருட்கள், ஏற்கனவே பொது கொள்முதல் பிரிவு3ன் கீழ்  2017 உத்தரவில் அறிவிக்கப்பட்டுள்ளது. ஆகையால், கொள்முதல் செய்யும் நிறுவனங்கள், தளவாடப் பொருட்களை உள்ளூர் நிறுவனங்களிடம் வாங்கும் விலைக்கு ஏதுவாக கொள்முதல் செய்ய வேண்டும்.
(Visitor Counter : 186
உணவுப் பதப்படுத்துதல் தொழிற்சாலைகள் அமைச்சகம்
மத்திய உணவு பதப்படுத்தும் தொழில் அமைச்சகத்தின் குறை கேட்புப் பிரிவு, கொவிட்-19 சூழ்நிலைக்கு இடையே தொழில்துறையினரிடம் இருந்து பெற்ற 585 பிரச்சினைகளில் 581-க்கு தீர்வு கண்டது.
மத்திய உணவு பதப்படுத்தும் தொழில் அமைச்சகத்தின் குறைகேட்புப் பிரிவு, தீவிரச் செயல்பாட்டு அணுகுமுறை மற்றும் உரிய நேரத் தீர்வு ஆகியவற்றின் மூலம், பெறப்பட்ட 585 பிரச்சினைகளில் 581-க்கு தீர்வு கண்டு பைசல் செய்துள்ளது. பணிக்குழு, இந்தப் பிரச்சினைகளை சம்பந்தப்பட்ட மாநில அரசுகள் மற்றும் நிதி அமைச்சகம், உள்துறை அமைச்சகம் உள்ளிட்ட இதர தொடர்புடைய அதிகாரிகளிடம் எடுத்துச் சென்று தீர்வு கண்டு வருகிறது. உணவு மற்றும் அது சார்ந்த தொழில்துறை அதிகபட்சத் திறனுடன் இயங்குவதற்கு , அவை சந்தித்து வரும் சவால்கள், பிரச்சினைகளைச் சமாளிக்க , பணிக்குழு முன்னணி மாநிலங்களில் உள்ள தொழில் சங்கங்கள், உணவு பதப்படுத்துவோருடன் தொடர்ந்து தொடர்பில் உள்ளது. நாடு தழுவிய கொவிட்-19 ஊரடங்கு காலத்தில், உற்பத்தி அல்லது விநியோகச் சங்கிலியில் இடையூறு உள்பட உணவு பதப்படுத்தும் துறையினர் சந்திக்கும் பிரச்சினைகள் மற்றும் குறைபாடுகளுக்குத் தீர்வு காண அவற்றை covidgrievance-mofpi[at]gov[dot]in. என்ற முகவரிக்கு அஞ்சல் செய்யலாம்.
அமைச்சகத்தின் மூத்த அதிகாரிகள் மற்றும் முதலீடு இந்தியா உறுப்பினர்களைக் கொண்டு , அமைச்சகத்தின் அர்ப்பணிப்பு உணர்வுடன் கூடிய பணிக்குழு மற்றும் குறை கேட்புப் பிரிவு அமைக்கப்பட்டுள்ளது. தொழில்துறையினர் குறை கேட்புப் பிரிவை நேரடியாகவோ அல்லது பல்வேறு தொழில் சங்கங்கள் மூலமாகவோ அணுகலாம். குறை கேட்புப் பிரிவுக்கு வந்த முக்கிய பிரச்சினைகள் வருமாறு; 1. ஊரடங்கால் தொழிற்சாலை மூடல், 2. போக்குவரத்து தொடர்பான பிரச்சினைகள், சேமிப்பு கிடங்கு மூடல், 3. தொழிலாளர்கள் இல்லாமை, 4. பணியாளர்கள் மற்றும் ஊழியர்களின் நடமாட்டம் .
(Visitor Counter : 169
பிரதமர் அலுவலகம்
காமன்வெல்த் விளையாட்டுப் போட்டியில் தொடர்ந்து மூன்றாவது பதக்கம் வென்றதற்காக பஜ்ரங் புனியாவுக்குப் பிரதமர் வாழ்த்து தெரிவித்துள்ளார்
காமன்வெல்த் விளையாட்டுப் போட்டியில் தொடர்ந்து மூன்றாவது பதக்கம் வென்றதற்காக பஜ்ரங் புனியாவுக்குப் பிரதமர் திரு நரேந்திர மோடி வாழ்த்து தெரிவித்துள்ளார். காமன்வெல்த் விளையாட்டுப் போட்டி 2022-ல் 65 கிலோ மல்யுத்தத்தில் பஜ்ரங் புனியா தங்கப் பதக்கம் வென்றார்.
பிரதமர் ட்விட்டரில் கூறியிருப்பதாவது:
"திறமை வாய்ந்த பஜ்ரங் புனியா நிலைத்தன்மை மற்றும் சிறப்பிற்கு இணையானவர். அவர் பர்மிங்காம் காமன்வெல்த் விளையாட்டுப் போட்டியில் குறிப்பிடத்தக்க சாதனைக்காகவும் காமன்வெல்த் விளையாட்டுப் போட்டியில் அவரது தொடர்ச்சியான 3வது தங்கப் பதக்கத்திற்காகவும் அவருக்கு வாழ்த்துகள். அவரது உணர்வும் நம்பிக்கையும் ஊக்கமளிக்கிறது. எப்போதும் எனது வாழ்த்துக்கள்".
பிரதமர் அலுவலகம்
கடந்த 60 ஆண்டுகளில் ஆசிய விளையாட்டுப் போட்டிகளில் இந்தியாவின் ஆகச் சிறந்த செயல்திறனுக்குப் பிரதமர் பாராட்டு
கடந்த 60 ஆண்டுகளில் ஆசிய விளையாட்டுப் போட்டிகளில் இந்தியா இதுவரை இல்லாத அளவுக்கு 107 பதக்கங்களை வென்றுள்ளதற்கு பிரதமர் திரு நரேந்திர மோடி பாராட்டு தெரிவித்துள்ளார். வீரர்களின் அசைக்க முடியாத உறுதி, இடைவிடாத உத்வேகம் மற்றும் கடின உழைப்பை திரு மோடி பாராட்டினார்.
எக்ஸ் சமூக ஊடக தளத்தில் பிரதமர் பதிவிட்டுள்ளதாவது:
“ஆசிய விளையாட்டுப் போட்டிகளில் இந்தியாவுக்கு ஒரு வரலாற்றுச் சாதனை!
நமது வியக்கத்தக்க விளையாட்டு வீரர்கள் கடந்த 60 ஆண்டுகளில் இல்லாத அளவுக்கு 107 பதக்கங்களை வென்றதில் ஒட்டுமொத்த நாடும் மகிழ்ச்சியில் திளைக்கிறது.
நமது வீரர்களின் அசைக்க முடியாத உறுதி, இடைவிடாத உத்வேகம், கடின உழைப்பு ஆகியவை நாட்டிற்கு பெருமை சேர்த்துள்ளது. அவர்களது வெற்றிகள், நாம் நினைவில் கொள்ள வேண்டிய தருணங்களையும், நம் அனைவருக்கும் உத்வேகத்தையும் அளித்துள்ளதுடன், மேலும் சிறந்த செயல்பாட்டிற்கான நமது உறுதிப்பாட்டையும் மீண்டும் உறுதிப்படுத்தியுள்ளன.”
நுகர்வோர் நலன், உணவு மற்றும் பொது விநியோகம் அமைச்சகம்
இதுவரை இல்லாத அளவில் அதிகமாக 433.44 லட்சம் மெட்ரிக் டன் கோதுமையை இந்திய உணவுக் கழகம் கொள்முதல், கொவிட்டின் போது ஆற்றிய சேவைக்கு பாராட்டு
கொவிட் பெருந்தொற்றின் போது உணவுப் பாதுகாப்பை உறுதி செய்வதில் இந்திய உணவுக் கழகம் முக்கியப் பங்காற்றியுள்ளது. 2021-22 ரபி சந்தைப்படுத்தல் பருவத்தில், இதுவரை இல்லாத அளவுக்கு 433.44 லட்சம் மெட்ரிக் டன் கோதுமை கொள்முதலை கழகம் பதிவு செய்துள்ளது, இது கடந்த ஆண்டு கொள்முதலை விட 11% அதிகமாகும்.
மும்பையில் இன்று நடைபெற்ற விடுதலையின் அமிர்த மகோத்ஸவம் தொடர்பாக ஏற்பாடு செய்யப்பட்ட நிகழ்ச்சியில் பேசிய இந்திய உணவுக் கழக நிர்வாக இயக்குநர்  திரு ஆர் பி சிங், பிரதமரின் ஏழைகள் நல உணவு திட்டத்தின் கீழ் ஏழைகளுக்கு இலவச உணவு தானிய விநியோகத்தின் முதுகெலும்பாக இந்திய உணவுக் கழகம் உள்ளது என்றார்.
இத்திட்டத்தின் கீழ், தேசிய உணவுப் பாதுகாப்புச் சட்டத்தின் கீழ் உள்ள 80 கோடி பயனாளிகளுக்கு மாதந்தோறும் ஒரு நபருக்கு 5 கிலோ உணவு தானியங்கள் வழங்கப்பட்டது. உணவு தானியங்களை சரியான நேரத்தில் கொண்டு செல்வதை உறுதி செய்வதில் பல சவால்களை சமாளித்த இந்திய உணவுக் கழக ஊழியர்களுக்கு அவர் பாராட்டு தெரிவித்தார்.
இதற்கிடையே, பிரதமரின் ஏழைகள் நல உணவு திட்டத்தின் கீழ் இலவச உணவு தானிய விநியோகத்தை மார்ச் 2022 வரை மேலும் நான்கு மாதங்களுக்கு ரூ 53,334 கோடி ரூபாய் மதிப்பீட்டில் நீட்டிக்க மத்திய அரசு இன்று முடிவு செய்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1774613
இளைஞர் நலன் மற்றும் விளையாட்டு அமைச்சகம்
ஒலிம்பிக் திட்ட பிரிவில், முன்னாள் சர்வதேச விளையாட்டு வீரர்களின் எண்ணிக்கை 2 மடங்காக அதிகரிப்பு
நாடாளுமன்றத்தின் மாநிலங்களவையில், கேள்வி ஒன்றுக்கு மத்திய இளைஞர் விவகாரம் மற்றும் விளையாட்டுத்துறை அமைச்சர் திரு. அனுராக் தாகூர் இன்று எழுத்துப்பூர்வமாக பதில் அளித்தார். அதில் கூறியிருப்பதாவது:
அடுத்து வரும் ஒலிம்பிக் போட்டிகளில் இந்தியா இன்னும் முன்னேற, ஒலிம்பிக் திட்ட பிரிவில்  முன்னாள் விளையாட்டு வீரர்களின் எண்ணிக்கை இரு மடங்காக மத்திய விளையாட்டுத்துறை அமைச்சகம் அதிகரித்துள்ளது.
கடந்த ஒலிம்பிக் போட்டியில் கிடைத்த அனுபவத்தின் அடிப்படையில் இந்த முடிவு எடுக்கப்பட்டதாக மத்திய அமைச்சர் திரு அனுராக் சிங் தாகூர் தெரிவித்துள்ளார்.
டோக்கியோ 2020 ஒலிம்பிக் போட்டியில் இந்தியா 7 பதக்கங்களையும், பாராலிம்பிக் போட்டியில் 19 பதக்கங்கங்களையும் இந்தியா வென்றது. இதற்கான பயிற்சியில் முன்னாள் வீரர்கள் அளித்த யோசனைகள் மற்றும் முக்கிய பங்காற்றின என அவர் கூறினார்.
புதிய ஒலிம்பிக் திட்ட பிரிவில் முன்னாள் இந்திய கால்பந்து அணியின் கேப்டன் பைசங் புடியா, உலக தடகள சாம்பியன்ஷிப் போட்டியில் நீளம் தாண்டுதல் போட்டியில் பதக்கம் வென்ற அஞ்சு பாபி ஜார்ஜ், முன்னாள் இந்திய ஹாக்கி அணி கேப்டன் சர்தரா சிங், துப்பாக்கி சுடும் போட்டி வீராங்கனை அஞ்சலி பகவத் உட்பட பலர் இடம் பெற்றுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777252
(Visitor Counter : 125
வணிகம் மற்றும் தொழில்துறை அமைச்சகம்
எளிமைப்படுத்தப்பட்ட காப்புரிமை மற்றும் பதிப்புரிமை பதிவு முறை புதுமைகளின் மையமாக இந்தியா உருவாக உதவுகின்றன: திரு பியூஷ் கோயல்
காப்புரிமைகள், வடிவமைப்புகள், பதிப்புரிமைகள் மற்றும் வர்த்தகம் முத்திரைகளை ஆராய்வதில் அறிமுகப்படுத்தப்பட்டுள்ள சீர்திருத்தங்கள் குறித்து திருப்தி தெரிவித்த மத்திய வர்த்தகம், தொழில்கள், நுகர்வோர் விவகாரங்கள் மற்றும் ஜவுளி அமைச்சர் திரு பியூஷ் கோயல், புதுமைகளின் மையமாக இந்தியா உருவாவதற்கு 'வர்த்தகம் செய்வதை எளிதாக்குதல்' பெரிய அளவில் உதவும் என்றார்.
மும்பையில் உள்ள காப்புரிமைகள், வடிவமைப்புகள் மற்றும் வர்த்தக முத்திரைகளின் தலைமை கட்டுப்பாட்டு அதிகாரி அலுவலகத்தின் செயல்பாடுகளை நேற்று ஆய்வு செய்த அமைச்சர், வலிமை மற்றும் துடிப்பு மிக்க அறிவுசார் சொத்துரிமை உள்கட்டமைப்பை நிறுவுவதற்கான வழிகள் குறித்து ஆராய்ந்தார்.
புது நிறுவனங்கள், சிறு குறு மற்றும் நடுத்தர தொழில் நிறுவனங்கள், பெண் தொழில் முனைவோருக்கான கட்டணங்கள் 80 சதவீதம் வரை குறைக்கப்பட்டுள்ளன:
நாட்டில் உள்ள புது நிறுவனங்கள் மற்றும் பெண் தொழில்முனைவோருக்கு உதவியும் ஆதரவும் அளிப்பதற்காக கட்டணங்கள் குறைக்கப்பட்டுள்ளதாக திரு கோயல் கூறினார். புது நிறுவனங்கள், சிறு குறு மற்றும் நடுத்தர தொழில் நிறுவனங்கள், பெண் தொழில் முனைவோருக்கான பதிவு கட்டணங்கள் 80 சதவீதம் வரை குறைக்கப்பட்டுள்ளன என்று அவர் கூறினார்.
எளிமைப்படுத்தப்பட்ட செயல் முறை, வளரும் புதுமைகள்:
அறிவுசார் சொத்துரிமை செயல்முறை முன்பை விட எவ்வாறு எளிமை மற்றும் முறைப்படுத்தப்பட்டுள்ளது என்று விளக்கிய அலுவலர்கள் காப்புரிமைகள், வடிவமைப்புகள் மற்றும் வர்த்தக முத்திரைகளின் தலைமை கட்டுப்பாட்டு அதிகாரி அலுவலகத்தின் அலுவலர்கள், பதிவு செய்தல் மற்றும் சேவைகளை பெறுவதை எளிமை படுத்துவதற்காக முடிவெடுப்பதற்கான கால அளவு மற்றும் டிஜிட்டல் முறைக்கு மாறுதல் உள்ளிட்ட ஒட்டுமொத்த செயல்முறையும் மறுசீரமைக்கப்பட்டு உள்ளதாக தெரிவித்தனர்.
உதாரணத்திற்கு, வர்த்தக முத்திரை விதிகளின் கீழ் முன்பிருந்த 74 படிவங்கள் 8 ஒருங்கிணைந்த படிவங்களாக மாற்றப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1741281
பிரதமர் அலுவலகம்
ரசிகரின் வீடியோவைப் பகிர்ந்த பிரதமர்
அகமதாபாத் மெட்ரோ ரயில் திட்டத்தின் முதல் கட்டத் தொடக்க விழாவில் பிரதமர் திரு நரேந்திர மோடி பேசியதில் இருந்து சில பகுதிகளை, ரசிகர் ஒருவர் ட்வீட்டாக பகிர்ந்துள்ளார். அதில்,வந்தே பாரத் எக்ஸ்பிரஸ் ரயிலில் பயணம் செய்த அனுபவத்தைப் பற்றி பிரதமர் பேசியிருந்தார்.
ரசிகர் ஒருவரின் ட்வீட்டை மேற்கோள் காட்டிய, பிரதமர் தனது ட்வீட்டர் பதிவில்,
"இணைப்பு என்பது முன்னேற்றம், இணைப்பு என்பது வளமை" என்று தெரிவித்திருந்தார்.
---------------
(
|
தேர்தல் ஆணையம்
|
மக்கள் பிரதிநிதித்ததுவ சட்டப்படி அரசியல் கட்சிகளின் பதிவு - பொது அறிவிப்பு காலம்
அரசியல் கட்சிகளின் பதிவு, மக்கள் பிரதிநிதித்துவ சட்டம் 1951, 29ஏ பிரிவின் கீழ் நிர்வகிக்கப்படுகிறது. இப்பிரிவின் கீழ் தேர்தல் ஆணையத்திடம் பதிவு செய்ய விரும்பும் கட்சி, அரசியல் சாசனத்தில் 324வது பிரிவு மற்றும் மக்கள் பிரதிநிதித்துவ சட்டம் 1951, 29 ஏ பிரிவின் கீழ் வழங்கப்பட்ட விதிமுறைகள் படி, கட்சி தொடங்கி 30 நாட்களுக்குள் தேர்தல் ஆணையத்திடம் விண்ணப்பிக்க வேண்டும். தற்போதுள்ள விதிமுறைப்படி, விண்ணப்பிக்கும் அமைப்பு கட்சியின் பெயரை இரண்டு தேசிய தினசரி நாளிதழ்கள், இரண்டு உள்ளூர் தினசரி நாளிதழ்களில் பொது அறிவிப்பாக வெளியிட வேண்டும். இது தொடர்பாக யாராவது எதிர்ப்பு தெரிவிக்க விரும்பினால், பொது அறிவிப்பு வெளியான 30 நாட்களுக்குள், தேர்தல் ஆணையத்திடம் சமர்ப்பிக்க வேண்டும். இது தொடர்பான அறிவிப்பு தேர்தல் ஆணையத்தின் இணையதளத்தில் வெளியிடப்படுகிறது.
மேற்கு வங்கம், அசாம், தமிழ்நாடு, கேரளா மற்றும் புதுச்சேரி சட்டப்பேரவை பொது தேர்தல்களை தேர்தல் ஆணையம் 26.02.2021 தேதி அறிவித்தது. கொவிட்-19 சூழல் காரணமாக, புதிய அரசியல் கட்சிகளின் பதிவு குறித்த விண்ணப்பங்களை தேர்தல் ஆணையத்திடம் சமர்ப்பிக்க தாமதம் ஏற்பட்டது, தேர்தல் ஆணையத்தின் கவனத்துக்கு கொண்டுவரப்பட்டுள்ளது. ஆகையால், இவற்றை கருத்தில் கொண்டு, தேர்தல் ஆணையம் சில தளர்வுகளை அளித்து, புதிய அரசியல் கட்சிகள் பொது அறிவிப்பு வெளியிடும் காலத்தை 30 நாட்களில் இருந்து 7 நாட்களாக குறைத்துள்ளது. இது 26.02.2021ம் தேதி அன்று அல்லது அதற்கு முன்பு பொது அறிவிப்பு வெளியிட்ட கட்சிகளுக்கு பொருந்தும். 26.02.2021 ம் தேதிக்கு முன்பாக, 7 நாட்களுக்குள் பொது அறிவிப்பை ஏற்கனவே வெளியிட்டுள்ள கட்சிகள் உட்பட அனைத்து கட்சிகளும், ஆட்சேபனை ஏதேனும் இருந்தால், 02.03.2021 அன்று மாலை 05.30 மணிக்குள் அல்லது வழக்கமாக வழங்கப்படும் 30 நாள் அவகாசம், இதில் எது முன்போ அதற்குள் சமர்ப்பிக்கலாம்.
இந்த தளர்வு, அசாம், தமிழகம், கேரளா மற்றும் புதுச்சேரி ஆகி மாநிலங்களில் சட்டப்பேரவை பொது தேர்தலுக்கான வேட்பு மனுத்தாக்கலின் கடைசி தேதியான 19.03.2021 மற்றும் மேற்கு வங்க மாநில சட்டப் பேரவை தேர்தலில் வேட்பு மனு தாக்கலுக்கான கடைசி தேதி 07.04. 2021 வரை அமலில் இருக்கும்.
----------------
பிரதமர் அலுவலகம்
ஜி-20 மாநாட்டிற்கு வருகை தரும் தலைவர்களை பிரதமர் வரவேற்றார்
நடைபெறவுள்ள ஜி 20 உச்சிமாநாட்டிற்கு வருகை தரும் தலைவர்களுக்கு பிரதமர் திரு. நரேந்திர மோடி உற்சாக வரவேற்பு அளித்துள்ளார்.
மொரீஷியஸ் பிரதமரை வரவேற்று திரு. மோடி வெளியிட்டுள்ள பதிவு வருமாறு;
"எனது நண்பர் பிரதமர் பிரவிந்த் குமார் ஜக்நாத்தை இந்தியாவுக்கு வரவேற்கிறேன், இன்று எங்கள் சந்திப்பை ஆவலுடன் எதிர்பார்க்கிறேன்" என்றார்.
சர்வதேச நிதியத்தின் மேலாண்மை இயக்குநரை வரவேற்று, பிரதமர் கூறியிருப்பதாவது;
"கிறிஸ்டாலினா ஜார்ஜீவா கூறியிருப்பதை முழுமையாக ஒப்புக்கொள்கிறேன், நாம் அனைவரும் ஒன்றிணைந்து நமது காலத்தின் நெருக்கடியான சவால்களைத் தணித்து, நமது இளைஞர்களுக்கு ஒரு சிறந்த எதிர்காலத்தை உறுதி செய்வோம். நீங்கள் தில்லிக்கு வந்தபோது எங்கள் கலாச்சாரத்தின் மீது காட்டிய அன்பையும் நான் பாராட்டுகிறேன்.
ஐரோப்பிய ஒன்றிய ஆணையத்தின் தலைவரை வரவேற்று, பிரதமர் வெளியிட்டுள்ள பதிவு வருமாறு;
"ஜி 20 உச்சிமாநாட்டிற்காக தில்லியில் உங்களைப் பார்ப்பதில் மகிழ்ச்சி, உர்சுலா வான் டெர் லேயன். ஐரோப்பிய ஒன்றிய ஆணையத்தின் ஆதரவு மற்றும் அர்ப்பணிப்புக்கு நன்றி. கூட்டாக, நாம் எதிர்கொள்ளும் அழுத்தமான சவால்களை எதிர்கொள்வோம். பயனுள்ள விவாதங்கள் மற்றும் கூட்டு நடவடிக்கைகளை எதிர்பார்க்கிறேன்.
இங்கிலாந்து பிரதமரை வரவேற்று திரு. மோடி வெளியிட்டுள்ள சமூக ஊடகப் பதிவு;
"வருக ரிஷி சுனக்! ஒரு சிறந்த பூமிக்காக நாம் ஒன்றிணைந்து செயல்படக்கூடிய ஒரு பயனுள்ள உச்சிமாநாட்டை எதிர்நோக்குகிறேன்.
ஸ்பெயின் தூதுக்குழுவை வரவேற்ற பிரதமர், ஸ்பெயின் அதிபரிடம் உரையாற்றினார்:
"உங்கள் நல்ல உடல்நலம் பெற்று விரைவில் குணமடைய பிரார்த்திக்கிறேன் பெட்ரோ சான்செஸ். வரவிருக்கும் ஜி 20 உச்சிமாநாட்டின் போது உங்கள் ஆழமான கருத்துக்களை நாங்கள் தவறவிடலாம். அதே நேரத்தில், இந்தியா வந்துள்ள ஸ்பெயின் தூதுக்குழுவுக்கு உற்சாக வரவேற்பு அளிக்கப்படுகிறது.
----
ANU/AD/PKV/KRS
(
குடியரசுத் தலைவர் செயலகம்
குடியரசுத் தலைவர் திரு ராம் நாத் கோவிந்த் துர்மெனிக்ஸ்தான் பயணத்தின் போது வெளியிட்ட அறிக்கை
துர்க்மெனிஸ்தான் நாட்டுக்கு முதன் முறையாக தாம் வந்துள்ளதாகவும் அதிபர் செர்தார் பெர்டிமுஹாமிதோவ் தம்மையும், தமது குழுவினரையும் சிறப்பாக வரவேற்று விருந்தோம்பல் செய்ததை தாம் பாராட்டுவதாகவும் குடியரசுத் தலைவர் திரு ராம் நாத் கோவிந்த் தெரிவித்தார். இருநாடுகளுக்கு இடையேயான நட்புறவை இது பிரதிபலிப்பதாக அவர் கூறினார். இந்தியா – துர்க்மெனிஸ்தான் இடையே தூதரக உறவு தொடங்கி 30 ஆண்டு நிறைவடைந்துள்ளதாகவும், இக்காலக்கட்டங்களில் குறிப்பாக கடந்த 10 ஆண்டுகளில் இருதரப்பு ஒப்பந்தத்திலும் பல்வேறு முன்னேற்றங்கள் அடைந்திருப்பது திருப்திகரமாக உள்ளது என்றும் அவர் தெரிவித்தார். துர்க்மெனிஸ்தான் அதிபருடன் தாம் இன்று நடத்திய பேச்சுக்களில் இருநாடுகள் மற்றும் இருதரப்பு உறவுகள் குறித்து விரிவாக விவாதித்ததாகக் கூறினார். பல்வேறு பிராந்தியம் மற்றும் சர்வதேச முக்கியத்துவம் வாய்ந்த விவகாரங்கள் தொடர்பாக தாங்கள் கருத்துக்களை பரிமாறிக் கொண்டதாகவும் அவர் குறிப்பிட்டார். இருநாட்டு நட்புறவை மேலும் வலுப்படுத்துவதற்கான நடவடிக்கைகளில் தீவிரமாகச் செயல்பட ஒப்புக் கொள்ளப்பட்டதாகவும் கூறினார். வர்த்தக உறவுகள் குறித்து பேசியதாகவும், இருதரப்பு வர்த்தக உறவை மேலும் வலுப்படுத்த ஒப்புக்கொண்டதாகவும் அவர் தெரிவித்தார். இரு நாட்டு தொழில்துறையினரும் இருதரப்பு ஒழுங்குமுறைகளை அறிந்து வர்த்தகம் மற்றும் முதலீட்டில் புதிய வாய்ப்புகளை கண்டறிய வேண்டும் என்று கூறினார். இந்தியாவின் நிதி நுண்ணறிவுப் பிரிவு, துர்க்மெனிஸ்தானின் நிதிக் கண்காணிப்புச் சேவை ஆகியவற்றுக்கு இடையே மேற்கொள்ளப்பட்ட புரிந்துணர்வு ஒப்பந்தம் மூலம் இருநாட்டு பொருளாதார ஒத்துழைப்பின் கட்டமைப்பு மேலும் வலுபெறும் என்று குடியரசுத் தலைவர் திரு ராம் நாத் கோவிந்த் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1812744
------
(Visitor Counter : 177